b'\n_START_ARTICLE_\nPeter Er\xc5\xbeen (duhovnik)\n_START_SECTION_\n\xc5\xbdivljenje in delo\n_START_PARAGRAPH_\nRojen je bil pri \xc5\xa0koparju v Pu\xc5\xa1talu pri \xc5\xa0kofji Loki. Po kon\xc4\x8dani \xc5\xa1kofijski gimnaziji v \xc5\xa0entvidu nad Ljubljano je leta 1924 stopil v bogoslovje. V ma\xc5\xa1nika je bil posve\xc4\x8den 29. junija 1928. Naslednje leto je bil imenovan za kaplana v Sostrem pri Ljubljani. Tu se je pripravljal za doktorat iz bogoslovja. Doktoriral je z disertacijo Nauk gr\xc5\xa1kih o\xc4\x8detov o Jezusovem \xc4\x8dlove\xc5\xa1kem znanju do v\xc5\xa1tetega 5. stol. (COBISS) leta 1934 na Teolo\xc5\xa1ki fakulteti v Ljubljani._NEWLINE_Po doktoratu je pri\xc5\xa1el v Ko\xc4\x8devje, kjer u\xc4\x8dil verouk na ko\xc4\x8devski gimnaziji. Zelo rad je hodil tudi v hribe v dru\xc5\xbebi dijakov in se velikokrat povzpel na Triglav. V ko\xc4\x8di na Kredarici je popisoval svoja do\xc5\xbeivetja._NEWLINE_Po prihodu domobrancev v Ko\xc4\x8devje so partizani mesto januarja napadli. Med hudim bojem je bil ranjen tudi dr. Er\xc5\xbeen. Prepeljali so ga v Ljubljano, kjer je \xc4\x8dez tri mesece, 5. marca, v Leoni\xc5\xa1\xc4\x8du umrl zaradi strelnih ran. Pokopan je na pokopali\xc5\xa1\xc4\x8du v \xc5\xa0kofji Loki.'